R30 000-borgtog vir Magdaleen - DieHoorn
R30 000-borgtog vir Magdaleen
BORGTOG van R30000 is Maandag in die Kaapse Hooggeregshof toege­staan aan Magdaleen (Maggie) Titus (41), vrou van die vermoorde soldaat, Preston Titus (48).
Volgens Eric Ntabazalila, woordvoerder van die Nasionale Vervolgingsgesag, was Titus se appélaan­- soek teen die weiering van borgtog in die Oudtshoorn Landdroshof, suksesvol.
Die regter het borgtog toegestaan op voorwaarde dat sy Maandae, Woensdae en Vrydae by die Polisie aanmeld en nie die Wes-Kaap mag verlaat nie.
Sy mag ook nie van adres verander sonder skriftelike kennisgewing aan die ondersoekbeampte nie en ook nie met staatsgetuies kontak maak nie.
Landdros Errol Thomas het op 8 Maart vanjaar borgtog aan Titus geweier en gesê dat dit nie in belang van geregtigheid is dat haar vryheid voorkeur geniet gesien in die lig van ’n wrede moord wat gepleeg is nie.
Haar oorlede man het 27 mes- en kapwonde opgedoen.
Titus en haar twee medebeskul­­-dig­des, Natasha Stuurman, aan wie vroeër borgtog van R15000 toege­staan is, en Justice Mooi, aan wie borgtog geweier is, verskyn weer op 4 Junie in die hof. Die vierde verdag-te, Masimthembe January (23), ook bekend as MJ, se borgaansoek is uitgestel tot 16 Mei.
• Talle inwoners van Oudtshoorn het sedert Maandag op sosiale media hul ontevredenheid daarmee te kenne gegee dat borgtog aan Titus toege­staan is.
Leon Campher, ’n gemeenskaps­leier van Dysselsdorp en vriend van wyle Preston Titus, het gesê hy is van mening dat die “wil van die gemeenskap” deur die toestaan van borgtog misken word. Campher was betrokke by die talle vreedsame betogings voor die hof tydens Titus se versky­nings op Oudtshoorn.
Borgtog toegestaan aan kruiedokter wat na bewering geld sou vermeerder
Deur Garnett Wicomb BORGTOG van R3 000 is verlede Donderdag in die Oudtshoorn Landdroshof aan ’n Ugandese vrou wat...
Twee opslaanhuise het Vrydagmiddag saam in Bridgton, Oudtshoorn afgebrand
Twee opslaanhuise het Vrydagmiddag saam in Bridgton, Oudtshoorn afgebrand. Die huise was langs mekaar geleë in 15de Laan en...
Wykskomitees: Mosie van wantroue in munisipaliteitHier is die Mnr en Mej Gim-finaliste!